Mange erfarne sportsskyttere innen tungvåpen liker ofte å øve med luftvåpen grunnet billig ammunisjon og god tilgjengelighet. Luftvåpen er ikke tillatt brukt av personer under 18 år, men lokal politimyndighet kan gi personer over 16 år tillatelse til å bruke slike våpen. Ifølge våpenloven er eieren av luftvåpenet ansvarlig for konsekvensene rundt bruken av våpenet. Luftvåpen passer for enkel øvelse på blink fra 5 til 100 meter, avhengig av munningshastigheten og presisjonen på våpenet.